钦定古今图书集成/明伦汇编/闺媛典/第092卷 > 李世彩妻徐氏〈施氏梁氏周氏朱氏孙氏二女附〉
## 钦定古今图书集成/明伦汇编/闺媛典/第092卷 > 李世彩妻徐氏〈施氏梁氏周氏朱氏孙氏二女附〉

按《长兴县志》：徐氏，李世彩妻。遇乱，仓皇避匿，被获，度
不得脱，绐以瘗金处偕往取，至则赴池死焉。同时，刘
国美妻施氏，兵迫与偕行，不从，兵磔之而去。诸生杨
发妻梁氏，亦被掠不从，自沈于河。杨亨妻周氏，负子
奔避，遘骑欲污之，愤拒曰：“宁杀我。”母子遂一时俱死。
冯圣源妻朱氏，被掠，戟手骂贼，贼断其两手，益厉骂不绝，遂寸脔之。孙氏二女：一为孙文明女，一为诸生
孙枝茂女，俱义不受污，自沉于《卢圻漾》。